Antero Lehto

Antero Juhani Lehto (s. 2. huhtikuuta 1984 Tampere) on suomalainen koripalloilija, joka on edustanut BC Nokiaa vuodesta 2020 lähtien. 185-senttinen Lehto on pelipaikaltaan takamies, pääasiassa pelintekijä. Pyrinnössä Lehto on toiminut joukkueensa kapteenina. Lisäksi hän pelasi Italian pääsarjan Pallacanestro Varesessa. Lehto kuului myös Suomen maajoukkueeseen vuoden 2014 MM-kilpailuissa.

Lehto valittiin Korisliigan vuoden pelaajaksi kaudella 2013–14 ja Korisliigan vuoden puolustuspelaajaksi kaudella 2011–12. Korisliigan vuoden kehittynein pelaaja hän on ollut kausina 2003–2004 ja 2013–2014. Lehto on valittu kerran Korisliigan kuukauden pelaajaksi. Hän on voittanut kolme Suomen mestaruutta (2010, 2011 ja 2014), yhden SM-pronssin (2009), Suomen cupin 2013 ja cup-hopeaa 2009 ja 2011. Baltian liigassa Lehdon edustama Pyrintö sijoittui neljänneksi kaudella 2013–2014.

 Urheilu-ura 
 Uran alkuvuodet Pyrbasketissa 

Lehto syntyi Tampereella 2. huhtikuuta 1984.http://www.hs.fi/urheilu/a1398568409241 Hän juoksi kilpaa isänsä, joka oli juossut 60 metriä alle kahdeksan sekunnin, kanssa Tahmelan kentällä ja alkoi voittaa tämän 14-vuotiaana. Lehto harrasti lapsena muun muassa jääkiekkoa, ja hänen serkkunsa ohjasi hänet Pyrinnön koripallokouluun. Lehto kasvoi Pyrinnön juniorijoukkueissa, ja kausilla 2000–2001 ja 2001–2002 hän pelasi jo seuran edustusjoukkue Pyrbasketissa yksittäisiä otteluita, ensimmäisellä kaudellaan neljä ja toisella seitsemän. Kaudella 2002–2003 hän pelasi jo 32 ottelussa keskimääräisen peliajan kasvettua kaksinkertaiseksi, lähes 12 minuuttiin.baskethotel.com

Kausi 2003–2004 oli Lehdon läpimurtokausi, ja hänet valittiin kauden lopuksi SM-sarjan vuoden kehittyneimmäksi pelaajaksi.http://yle.fi/urheilu/pasi_riihela_ja_susanna_rinta_vuoden_pelaajat/5955812 Lehto pelasi keskimäärin yli 29 minuuttia ottelua kohden ja teki pisteitä 12,7 ottelukohtaisella keskiarvolla. Kahden pisteen heittonsa hän heitti sisään 50,9 ja kolmen pisteen heittonsa 43,5-prosenttisesti. Seuraavilla kahdella kaudella Lehdon peliaika väheni hieman muttei mainittavasti.

 Korihait-kausi ja paluu Pyrintöön 
Toukokuussa 2006 Lehto teki uusikaupunkilaisen Korihaiden kanssa 1+1-vuotisen pelaajasopimuksen, jonka myötä hän pääsi pelaamaan ensimmäisen kautensa täysammattilaisena. Lehto halusi sopimuksen myötä kokea uuden ympäristön ja sai mahdollisuuden harjoitella kahdesti päivässä.http://www.basket.fi/uutiset/kaikki_uutiset/korisliiga/?x122519=82135

Kaudella 2006–07 Lehto ei Korihaiden silloisen päävalmentajan Ilpo Rantasen mukaan oikein sopeutunut Korihaihin.http://pyrinto.fi/haastattelussa-valmentaja-ilpo-rantanen/  Lehto muutti Uuteenkaupunkiin, ja hänen lähipiirinsä jäi Tampereelle. Koripallo pysyi Lehdon ajatuksissa vielä vapaa-ajallakin, ja tuloksena oli Lehdon omien sanojen mukaan hänen "uransa surkein kausi". Lehdon pelin taso ailahteli, ja Korihait joutui kauden päätteeksi karsimaan liigapaikastaan Pussihukkia, Turun NMKY:tä ja FoKoPoa vastaan. Korihait voitti karsintasarjan ja pysyi Korisliigassa.

Lehto koki Korihait-kauden opettaneen hänelle paljon. Jyri Lehtosen valmennuksessa tartuttiin pieniinkin asioihin, ja  Lehto sai omien sanojensa mukaan peliinsä "vähän enemmän järkeä mukaan".http://www.basket.fi/uutiset/kaikki_uutiset/korisliiga/?x122519=94861

 Kapteeni Lehto ja Pyrinnön menestysvuodet 

Toukokuussa 2007 Lehto palasi Pyrintöön 2+1-vuotisella sopimuksella. Tämän jälkeen joukkueensa kapteenina toimiva Lehto on saavuttanut kolme Suomen mestaruutta, SM-pronssin ja Suomen cupista yhden kullan ja kaksi hopeaa. Kaudella kaudella 2011–12 hänet valittiin Korisliigan vuoden puolustuspelaajaksi. Hänen SM-sarjauransa henkilökohtainen piste-ennätyksensä, 33 pistettä, syntyi 14. helmikuuta 2009 pelatussa ottelussa Porvoon Tarmoa vastaan. Marraskuussa 2007 Lehto pelasi 200. pääsarjatason ottelunsa,http://korisliiga.fi/pyrinnon-antero-lehto-pelasi-200-liigaottelunsa/ ja tammikuussa 2010 vuorossa oli 300. liigaotteluhttp://pyrinto.fi/antero-lehto-ja-jesse-niemi-yli-tasalukujen/ .

Kesäkuussa 2011 Lehto solmi Pyrinnön kanssa 4+3-vuotisen pelaajasopimuksen.http://yle.fi/urheilu/pyrinto_solmi_kaksi_tarkeaa_jatkosopimusta/2637785 Kaudella 2013–14 Lehto pelasi uransa siihen mennessä parhaan kauden. Lehto valittiin Korisliigan kuukauden pelaajaksi lokakuussa 2013,http://www.basket.fi/uutiset/?x22026=19991339 ja huhtikuussa hän rikkoi 5 000 runkosarjapisteen rajan.http://www.basket.fi/uutiset/kaikki_uutiset/korisliiga/?x122519=22631747 Pyrintö voitti Korisliigan runkosarjan ja pelasi historian ensimmäisenä suomalaisjoukkueena Baltian liigassa, jossa sijoittui heti neljänneksi. Kauden lopuksi Pyrintö ja Lehto voittivat kolmannen Suomen mestaruutensa. Lehto palkittiin kauden lopuksi vuoden pelaajaksi ja toisen kerran, kymmenen vuoden tauon jälkeen, vuoden kehittyneimmäksi pelaajaksi.http://www.basket.fi/uutiset/?x22026=23660572

Marraskuussa 2014 Lehto koki hänelle harvinaisen loukkaantumisen ja joutui olemaan alaraajavamman vuoksi pelaamatta parin viikon ajan.http://pyrinto.fi/ottelut/14-11-pyrinto-ktp-raportti/  Palattuaan pelikuntoon hän saavutti historian 12. pelaajana 500 pelatun runkosarjaottelun rajan.http://www.basket.fi/uutiset/kaikki_uutiset/?x122462=27913532 Helmikuun lopulla Lehto oli 16,6 pisteen keskiarvollaan Pyrinnön paras pisteidentekijä ja Korisliigan paras suomalainen pistemies.http://pyrinto.fi/antero-lehto-siirtyy-italian-paasarjaan/ 

 Italia 

Helmikuun 2015 lopussa, siirtorajan umpeutumisen viimeisenä päivänä, Pyrintö ilmoitti Lehdon siirtyvän loppukaudeksi Italian pääsarjan Pallacanestro Vareseen, jossa pari kautta aikaisemmin oli pelannut toinen Suomen maajoukkuetakamies Teemu Rannikko. Siirto täytti Lehdon unelman kokeilla pelaamista ammattilaisena ulkomailla. Lehdon voimassa oleva sopimus Pyrinnön kanssa jatkui kesäkuusta 2015 eteenpäin.http://www.basket.fi/uutiset/kaikki_uutiset/?x122462=29722230 Ensimmäisessä ottelussaan Serie A:ssa Lehto pelasi 12 minuuttia ja teki viisi pistettä.http://www.basket.fi/uutiset/kaikki_uutiset/?x122462=29903380

Lehto koki kehittyneensä pelaajana Italian-aikanaan mutta oli tyytymätön saamaansa peliaikaan, jota meni muun muassa hyvän loppukauden pelanneelle Eric Maynorille. Suomeen palattuaan Lehto palautteli itseään rasituksesta muutaman viikon ajan ja aloitti valmistautumisen maajoukkueleireille tavoitteenaan loppukesän EM-kilpailut ja mahdollinen jatko ulkomailla.http://yle.fi/urheilu/lehto_olisi_halunnut_enemman_vastuuta_italiassa_en_saanut_kunnollista_naytonpaikkaa/8012919?origin=rsshttp://www.suomikoris.com/2015/05/20/antero-lehto-kaipasi-enemman-peliaikaa-italiassa-ihan-asiallisesti-totuin-tempoon/

Marraskuussa 2018 Lehto loukkasi jalkansahttps://pyrinto.fi/pyrinto-pahasti-vajaamiehisena-kobrien-kaatoon/  runkosarjaottelun alkuverryttelyssä ja joutui toipumaan vammastaan vuodenvaihteen yli.https://urabasket.fi/33740/ura-basket-hammensi-sarjakakkosen/https://pyrinto.fi/pyrinto-ja-vilpas-iskevat-yhteen-korisliigan-karkikamppailussa-keskiviikkona/ 

Marraskuussa 2019 Lehto teki Korisliigan historian kolmantena pelaajana runkosarjassa tuhannennen kolmen pisteen korinsa.https://www.aamulehti.fi/a/94b678a4-344b-4871-b110-8637f8c806eb  Kesällä 2020 hän teki pelaajasopimuksen BC Nokian kanssa.

 Maajoukkue 

Lehto edusti Suomea 20 A-nuorten ja yhdessä alle 20-vuotiaiden maaottelussa.http://www.basket.fi/maajoukkueet/pelaajat-ja-valmentajat/pelaaja/?season_id=undefined&player_id=87#mbt:2-4600$f&hgh-season=all_seasons 

Lehdon hyvät otteet kaudella 2013–14 nostivat hänet 30-vuotiaana ensimmäistä kertaa myös Suomen maajoukkuerinkiin. Hän teki ensiesiintymisensä maajoukkueessa 27. heinäkuuta 2014 harjoitusottelussa Saksaa vastaan. Lehto pelasi ottelussa viisi ja puoli minuuttia ilman pisteitä.http://www.basket.fi/uutiset/?x22026=25021458 Hän pelasi pisteittä myös seuraavassa maaottelussa Liettuaa vastaan, mutta kesän kolmannessa harjoitusottelussa Australiaa vastaan Lehto oli Suomen paras pisteidentekijä 18 pisteellään,http://yle.fi/urheilu/lehto_ujuttamassa_jalkaa_kisakoneeseen_-_susijengin_tehomies_nakutti_18_pistetta/7402138 ja seuraavassa maaottelussa Liettuaa vastaan vieraskentällä syntyi kymmenen pistettä.http://www.aamulehti.fi/Urheilu/1194920163905/artikkeli/liettua+kukisti+suomen+koripallossa+toisen+kerran+talla+viikolla.html  Lehto valittiin Suomen kokoonpanoon Espanjan MM-kilpailuihin,http://www.aamulehti.fi/Urheilu/1194922369101/artikkeli/susijengin+kokoonpano+julkistettiin+pyrinnon+lehto+teki+sen.html  missä hän pääsi kentälle otteluissa Yhdysvaltoja, Ukrainaa ja Uutta-Seelantia vastaan.Maajoukkueprofiili Lehto valittiin myös vuoden 2015 EM-kilpailujen ehdokasryhmään, mutta hän ei mahtunut lopulliseen kisaryhmään ja jäi Suomeen varamieheksi.

Lehdon rooli maajoukkueessa on ollut melko pieni ja seurajoukkueuralta poikkeava. Hän pelasi vuonna 2014 kolmantena pelintekijänä Petteri Koposen ja Teemu Rannikon jälkeen. Lehdon rooli on tuoda kentälle energiaa etenkin puolustuspäässä.http://yle.fi/urheilu/lehto_totuttelee_uuteen_rooliin_-_peliaika_voi_jaada_olemattomiin/7423443

 Saavutukset 

 Henkilökohtaiset saavutukset 
 Korisliigan vuoden pelaaja 2014
 Korisliigan vuoden puolustuspelaaja 2012
 Korisliigan vuoden kehittynein pelaaja 2004 ja 2014
 Korisliigan kuukauden pelaaja, lokakuu 2013

 Joukkuesaavutukset 
 MM-kilpailut 2014: 22. sija
 Suomen mestaruus 2010, 2011 ja 2014
 SM-pronssia 2009
 Suomen (liiga)cup 2013
 Suomen cupin hopeaa 2009 ja 2011
 Baltian liigan neljäs sija 2014

 Pelityyli 

Lehto on pelipaikallaan Korisliigan parhaimmistoa. Hänet tunnetaan lähtönopeudeltaan hyvänä pelaajana ja näin ollen vaikeana puolustettavana. Lehto on ansioitunut myös intensiivisenä puolustajana, mistä hänet palkittiin Korisliigan vuoden puolustuspelaajan palkinnolla kauden 2011–2012 päätteeksi. Puolustaessaan Lehto pysyy oman miehensä edessä. Hyökkäyksessä Lehto ajaa mielellään korin allehttp://www.tapiolanhonka.fi/fi/joukkueet/miehet_edustus/uutiset/?a=show&id=3344 http://yle.fi/urheilu/anteron_unelma_kavi_toteen__susijengin_sankarit_osa_2/7423255?origin=rss mutta on myös hyvä kolmen pisteen heittäjä. Erään arvion mukaan Lehto tekee pallonriistoja kelvollisesti, mutta hänen syöttö–menetyssuhteessaan olisi avausviisikon pelintekijäksi parantamisen varaa.http://www.namikalahti.com/?x103997=570766 

 Yksityiselämä 

Lehto oli ennen Pyrinnön ammattilaissopimustaan kuusi vuotta osa-aikaisesti töissä urheiluvälinemyyjänä, ja hänen koripalloharjoituksensa painottuivat ilta-aikaan. Europelien vuoksi lisääntyneen ottelumäärän ja perheenlisäyksen takia Lehdon elämä alkoi käydä hankalaksi. Pyrintö tarjosi koripallossa kehittymishaluiselle Lehdolle ammattilaismahdollisuutta, ja kaudesta 2013–2014 alkaen hänen on sovittu pelaavan kolme kautta täysammattilaisena. Lehdon perheeseen kuuluvat vaimo Noora Lehto ja vuonna 2013 syntynyt Lotta-tytär. He asuvat Tahmelan kaupunginosassa. Nuorena Lehto opiskeli musiikkiluokalla, ja hän soittaa joskus pianoa. Vapaa-ajallaan Lehto seuraa kaikenlaista urheilua, ja kesäisin hän pelaa tennistä.http://www.youtube.com/watch?v=-zhHi3zj-Cc&feature=youtu.be

 Tilastot 
 Runkosarja 
 Kausi Joukkue Sarja O 2P % 3P % 1P % HL PL LEV S M R T PTS PTS YHT2000–2001PyrbasketSM-koris 4 20,0 % 66,7 % 33,3 % 0,3 0,8 1,0 0,5 1,3 0,5 – 2,3 92001–2002PyrbasketSM-koris 7 50,0 % 16,7 % 50,0 % – 0,4 0,4 0,4 0,1 0,6 – 1,1 82002–2003PyrbasketSM-koris 32 25,7 % 41,4 % 47,6 % 0,0 0,7 0,7 0,4 0,4 0,1 – 3,1 1002003–2004PyrbasketSM-koris 38 50,9 % 43,5 % 73,6 % 0,2 1,9 2,2 1,5 1,4 0,8 0,0 12,7 4832004–2005PyrbasketSparliiga 31 35,8 % 39,1 % 58,1 % 0,3 1,5 1,8 1,3 1,5 0,6 0,1 8,5 2632005–2006Tampereen PyrintöKorisliiga 36 51,3 % 33,1 % 73,0 % 0,3 2,4 2,7 2,6 2,4 0,5 0,0 11,6 4162006–2007KorihaitKorisliiga 44 43,2 % 32,9 % 66,7 % 0,1 1,1 1,2 0,8 1,5 0,7 0,0 6,2 2732007–2008Tampereen PyrintöKorisliiga 42 47,6 % 34,4 % 80,7 % 0,3 1,8 2,1 1,7 1,6 0,6 – 10,1 4242008–2009Tampereen PyrintöKorisliiga 44 51,6 % 37,3 % 69,6 % 0,5 1,8 2,4 2,1 2,0 0,9 0,0 10,1 4452009–2010Tampereen PyrintöKorisliiga 42 47,0 % 36,9 % 95,2 % 0,7 1,5 2,2 1,5 1,4 0,6 – 8,1 3412010–2011Tampereen PyrintöKorisliiga 42 53,9 % 45,1 % 73,0 % 0,2 1,4 1,6 1,5 1,4 0,6 0,0 11,7 4912011–2012Tampereen PyrintöKorisliiga 40 53,8 % 36,6 % 71,0 % 0,3 2,0 2,4 1,7 1,5 0,7 0,1 12,8 5102012–2013Tampereen PyrintöKorisliiga 43 56,0 % 34,8 % 84,8 % 0,3 1,9 2,1 2,7 1,6 0,8 – 13,2 5662012–2013Tampereen PyrintöEuroChallenge 6 50,0 % 36,4 % 100,0 % 0,3 1,8 2,2 1,5 1,5 1,0  0,2 10,2 612013–2014Tampereen PyrintöKorisliiga 44 55,1 % 37,7 % 79,8 % 0,4 2,2 2,6 3,7 2,2 0,8 0,1 16,3 7172013–2014Tampereen PyrintöBaltian liiga 12 48,0 % 38,8 % 72,0 % 0,8 2,0 2,8 2,8 2,3 1,9 – 14,1 1692014–2015Tampereen PyrintöKorisliiga 28 47,9 % 37,5 % 87,8 % 0,4 2,6 3,0 3,0 2,4 0,9 0,0 16,6 4642014–2015Tampereen PyrintöBaltian liiga 6 41,1 % 32,1 % 20,0 % 0,3 2,0 2,3 3,0 2,2 0,5 – 12,3 742014–2015Pallacanestro VareseSerie A 9 28,6 % 18,2 % 100,0 % – 0,7 0,7 0,1 1,1 – – 1,8 162015–2016Tampereen PyrintöKorisliiga3642,5 %42,2 %74,6 %0,31,82,03,11,90,40,012,64542016–2017Tampereen PyrintöKorisliiga3551,4 %35,1 %72,4 %0,31,82,13,72,10,3–12,14222017–2018Tampereen PyrintöKorisliiga4052,3 %36,1 %79,6 %0,31,72,04,01,50,50,111,74682018–2019Tampereen PyrintöKorisliiga2256,5 %30,3 %87,0 %0,31,72,03,01,00,6–10,12232019–2020Tampereen PyrintöKorisliiga3757,0 %37,4 %84,5 %0,42,52,94,11,80,50,113,1486YhteensäKorisliiga 68750,8 % 37,3 %76,2 %0,3 1,82,12,31,60,6 0,0 11,0 7563YhteensäEuroChallenge 845,8 % 38,5 %83,3 %0,3 1,72,01,3–1,1 0,2 10,5 84YhteensäBaltian liiga1845,5 %36,4 %63,3 %0,62,02,62,82,21,40,413,5243YhteensäSerie A 928,6 % 18,2 %100,0 %– 0,70,70,11,1 – 0,1 1,816

 Pudotuspelit 
 Kausi Joukkue Sarja O 2P % 3P % 1P % HL PL LEV S M R T PTS PTS YHT2007–2008Tampereen PyrintöKorisliiga 4 48,4 % 33,3 % 0,0 % 0,8 2,8 3,5 1,5 1,8 0,3 – 12,0 482008–2009Tampereen PyrintöKorisliiga 8 47,4 % 27,6 % 100,0 % 0,5 0,6 1,1 0,6 0,5 0,3 – 6,0 482009–2010Tampereen PyrintöKorisliiga 13 50,0 % 41,8 % 100,0 % 0,5 1,0 1,5 0,5 0,6 0,5 0,1 8,0 1042010–2011Tampereen PyrintöKorisliiga 11 63,0 % 36,1 % 57,1 % 0,4 0,8 1,2 1,3 1,4 0,5 – 10,1 1112011–2012Tampereen PyrintöKorisliiga 11 52,4 % 51,4 % 71,4 % 0,6 2,1 2,7 0,8 0,9 0,2 – 11,8 1302012–2013Tampereen PyrintöKorisliiga 4 40,0 % 37,5 % 44,4 % 0,8 2,5 3,3 1,3 1,3 0,5 0,3 11,5 462013–2014Tampereen PyrintöKorisliiga 13 47,2 % 45,2 % 82,1 % 0,7 2,5 3,2 4,2 2,2 0,8 – 16,1 2092013–2014Tampereen PyrintöBaltian liiga 8 50,7 % 41,9 % 68,8 % 0,5 1,9 2,4 3,3 1,3 0,8 – 16,4 1312014–2015Tampereen PyrintöBaltian liiga 3 60,0 % 35,3 % 100,0 % – 2,0 2,0 1,0 2,7 0,7 – 13,0 392015–2016Tampereen PyrintöKorisliiga1543,5 %30,3 %75,0 %0,31,72,01,91,40,1–8,81322016–2017Tampereen PyrintöKorisliiga350,0 %50,0 %100,0 %0,31,01,34,02,30,3–14,7442017–2018Tampereen PyrintöKorisliiga260,0 %0,0 %100,0 %–1,51,52,51,50,5–7,0142018–2019Tampereen PyrintöKorisliiga358,8 %42,9 %60,0 %0,71,32,03,71,30,3–10,732YhteensäKorisliiga 8749,9 % 38,5 %72,8 %0,5 1,62,11,81,3 0,4 0,0 10,6 918YhteensäBaltian liiga1152,4 %39,6 %71,4 %0,41,92,32,61,60,70,315,5170

 O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = korisyötöt, M = menetykset, R = riistot, T = torjunnat, PTS = pistekeskiarvo

 Katso myös 
 Luettelo 5 000 pistettä tehneistä Korisliiga-pelaajista
 Luettelo 500 syöttöä saavuttaneista Korisliiga-pelaajista
 Luettelo 500 ottelua pelanneista Korisliiga-pelaajista

 Lähteet 
 Antero Lehto Suomen Koripalloliitto
 Maajoukkuetilastot Suomen Koripalloliitto
 Antero Lehto EuroChallenge 2013 
 Antero Lehto Baltic Basketball League 
 Antero Lehto  legabasket.it 

 Viitteet 

 Aiheesta muualla 
 Profiili Pyrinnön sivustolla
 Antero Lehto eurobasket.com 

Luokka:Suomalaiset koripalloilijat
Luokka:Vuonna 1984 syntyneet
Luokka:Elävät henkilöt